
Riigihanke „Narva linna tänavate aastaringne hooldus” 
avatud hankemenetluse tulemuste kinnitamine
1. Asjaolud ja menetluse käik
Narva Linnavalitsuse (NLV) 30.12.2009 korraldusega nr 1551-k „Riigihanke «Narva linna tänavate aastaringne hooldus» avatud hankemenetluse korraldamine“ kinnitati riigihanke hankedokumendid (HD) ning tehti Narva Linnavalitsuse Linnavara- ja Majandusametile (LVMA) ülesandeks esitada hankemenetluse alustamiseks riiklikule riigihangete registrile vastavasisuline hanketeade. Riiklikus riigihangete registris on 19.02.2010 LVMA poolt avaldatud hanketeade nr 116380 „Narva linna tänavate aastaringne hooldus“. Vastavalt hankija seatud hanketingimustele oli hange jaotatud osadeks (4) ning iga pakkuja võis esitada pakkumuse üksnes ühele riigihanke piirkonnale. Pakkumuste esitamise tähtpäevaks, milleks HD p.12.9 kohaselt oli 22.02.2010 kell 11.00, laekusid järgmised pakkumused:
	Põhjapiirkond
	Lõunapiirkond
	KT põhjapiirkond


	KT lõunapiirkond



	AS Heakorrastus

reg 10229666 
pakkumuse maksumus km-ga 
9 713 583,61 kr
	AS N&V

reg 10003028 
pakkumuse maksumus km-ga 

9 389 653,51 kr

	I.V.P. Teed OÜ
reg 11189800 
pakkumuse maksumus km-ga 
656 451,03 kr

	ISS EESTI AS

reg 10031220

pakkumuse maksumus km-ga 
347 305,44 kr


	OÜ Edise Ehitus 
reg 10829001 
pakkumuse maksumus km-ga 
12 494 770,93 kr
	
	
	Gulib OÜ

reg 10019549

pakkumuse maksumus km-ga 
468 600,00 kr



NLV 29.12.2005 korraldusega nr 1400-k moodustatud riigihanke konkursikomisjon avas kõik tähtaegselt laekunud avamisjälgedeta pakkumused ning kontrollis kolmes piirkonnas (Põhja-piirkond, Lõunapiirkond, KT põhjapiirkond) pakkujatel riigihangete seaduses sätestatud hankemenetlusest kõrvaldamise aluste puudumist, samuti kooskõlas hanketeates ja hanke-dokumentides sätestatud kvalifitseerimise tingimustega pakkujate kvalifikatsiooni ning kvalifitseeritud pakkujate poolt esitatud pakkumuste vastavust hankedokumentides nõutule.
Põhjapiirkonnas, Lõunapiirkonnas ja Kvartalisiseste teede põhjapiirkonnas ületavad kõigi esitatud pakkumuste maksumused NLV riigihankekomisjoni 29.12.2009 koosoleku proto-kolliga fikseeritud riigihanke eeldatavat maksumust nii, et hange ei ole sellise maksumusega hankijale vastuvõetav. Narva linna 2010. aasta eelarves on vastavateks teenustöödeks ette nähtud 15 000 000 krooni (käibemaksuga), mis omakorda sisaldab kuni 31.03.2010 kehtiva teehooldustööde töövõtuleping nr 0619 alusel töövõtjale makstavat teenustasu.
Kuna riigihanke eesmärgiks oli katta teehooldustööde hankelepingutega kõik kohalikud teed, sõlmides teehooldustööde kaubaturul tegutsevate ettevõtjate vahelise konkurentsi efektiivseks ärakasutamiseks ning osutatava teenuse kvaliteedi tõstmiseks hankelepingud nelja erineva pakkujaga, on Kvartalisiseste teede lõunapiirkonna kohta hankelepingu sõlmimine, ilma nende osade suhtes hankelepingu sõlmimiseta, mille puhul kõigi vastavaks tunnistatud pakkumuste maksumused ületavad hankelepingu eeldatavat maksumust, ebaotstarbekas ning ei vasta hankija seatud riigihanke eesmärgile. 

Hankedokumentides olid kõigis piirkondades teenuse osutamise viisi ja aja osas sätestatud ühtsed tingimused. Arvestades Narva linna haldusterritoriaalse jaotuse ning olemasoleva linnaplaneeringuga on tänavate hooldusteenuse puhul, vaatamata riigihanke raames linna jaotamisele neljaks eraldiseisvaks piirkonnaks, tegemist funktsionaalselt koostoimivate töödega, mistõttu oleks mõeldamatu, et omavalitsusüksuse erinevates osades toimub ühtede ja samade tööde teostamine erinevatel tingimustel. Olulisematest tingimustest tuleks välja tuua eeskätt tähtajalise hankelepingu kestust. Kui linna erinevate osade hooldamiseks sõlmida erineva kestusega hankelepingud, muutub järgnevates hangetes riigihanke erinevate osade taasühendamine komplitseerituks. Linn vajab muutuvas majanduskeskkonnas paindlikke ja turusituatsiooni arvestavaid lahendusi. Hankija ei saa end siduda kohustustega, mis seavad ohtu avalike teenuste kättesaadavuse ning kahjustavad seeläbi avaliku halduse efektiivset toimimist. 
Kõigi pakkumuste tagasilükkamisel säilib hankijal võimalus vaadata üle senised hanke-tingimused ning korraldada uus hankemenetlus muu hulgas riigihanget osadeks jaotamata, mis arvatavasti loob potentsiaalsete pakkujate ringi laiendamiseks vajalikud eeldused. Turuanalüüs näitab, et teistest piirkondadest pärit ettevõtjad, kellel hankemenetluse algushetkel puuduvad hankija asustusüksuses teenuse osutamiseks vajalikud statsionaarsed tehnilised vahendid, huvituvad eelkõige pikaajalistest ja suuremahulistest hangetest. 
Seega sõltub uue riigihanke tulemuslikkus suuresti riigihanke esemeks olevate tööde mahust ja hankelepingu kestusest. Arvestades kohaliku turu väiksust ning potentsiaalsete pakkujate vähesust, tuleb hankijal paratamatult mõelda uue hankemenetluse ettevalmistamisel lisaks kohalikele ettevõtjatele ka teistest piirkondadest pärit ettevõtjate kaasamisele. Kuna teenuse osutamisega kaasnevad kohalikul turul mittetegutsevale ettevõtjale täiendavad investeerimis- ja tegevuskulud on teistest piirkondadest pärit ettevõtjatele atraktiivsem suurmahuline hange. 

Uue ajaliselt mahukama ning ühe hankemenetluse raames osadeks jaotamata riigihanke tulemusel hankelepinguni jõudmine on eeldatavasti võimalik üksnes järgmisel eelarveaastal. Käesolev riigihange on näidanud, et teehooldustööde kaubaturu keskmine hind, millega pakkujad vastavat teenust pakuvad, ületab oluliselt hankija rahalisi võimalusi. Seepärast peab hankija praeguse eelarveaasta jooksul, enne pikemaajalise hankelepingu sõlmimist, oma-valitsusüksuse seadusest tulenevate kohustuste täitmiseks leidma paindlikud ning optimaalsed lahendused. 
Üks lahendusvariantidest on otsida võimalusi, 2010. eelarveaasta lõpuni, teehooldustööde mahtude vähendamiseks, mis omakorda nõuab tehnilises kirjelduses ette antud tänavate hooldustingimuste muutmist. Tehnilise kirjelduse muutmise kaudu teenuse kogumaksumuse vähendamine saab olema tulemuslik üksnes kõigis riigihanke piirkondades mahtude ümber-vaatamisel. Ilmselgelt on mõeldamatu hooldusnõuete leevendamine kolmes piirkonnas, samas kui neljandas linna osas oleks hankeleping sõlmitud tehnoloogiliselt teistsugustel tingimustel. Hankija möönab, et kuigi nimetatu võib olla tehniliselt teostatav, tähendaks see, arvestades hankija piiratud rahalisi ressursse, suuremas osas linnast teenuse kvaliteedinõuete viimist allapoole teeseadusega ettenähtud teeseisundinõuete miinimumstandardit. Hankija eesmärgiks on 2010. eelarveaastal kärpida igas riigihanke piirkonnas hooldusnõudeid selliselt, et hanke-lepingu kogumaksumus ei ületaks hankija rahalisi vahendeid.
Loetletud eesmärkide saavutamiseks on ainus proportsionaalne (sobiv, vajalik ja mõõdukas) meede käesoleva hankemenetluse lõpetamine kõigi pakkumuste tagasilükkamisega, Kvartali-siseste teede lõunapiirkonna osas eraldi hankelepingut sõlmimata.
Lähtudes eeltoodud põhjendustest ning juhindudes Narva Linnavalitsuse 08.03.2006 määruse nr 298 „Riigihangete läbiviimise reglement” § 16 p-st 1 teeb NLV riigihankekomisjon Narva Linnavalitsusele ettepaneku lõpetada riigihanke „Narva linna tänavate aastaringne hooldus“ avatud hankemenetlus, lükates kõik tähtaegselt laekunud pakkumused tagasi. 
2. Õiguslikud alused

Narva Linnavalitsuse 08.03.2006 määruse nr 298 „Riigihangete läbiviimise reglement” § 16 p-st 1 tulenevalt kinnitab hankemenetluse tulemused Narva Linnavalitsus. 

RHS § 29 lg 3 p 3 kohaselt lõpeb hankemenetlus kõikide pakkumuste tagasilükkamisega RHS §-s 49 sätestatud alustel. Vastavalt RHS § 49 lg 2 p-dele 1 ja 2 juhul, kui hankija on jaganud riigihanke ühe hankemenetluse raames osadeks, võib ta teha otsuse kõigi pakkumuste tagasilükkamise kohta selle osa suhtes, millele esitatud pakkumuste suhtes esineb mõni RHS § 49 lg-s 1 sätestatud alus ja samuti nende osade suhtes, mille kohta hankelepingu sõlmimine on ebaotstarbekas või ei vasta hankija seatud riigihanke eesmärgile ilma selle osa suhtes hankelepingu sõlmimiseta, mille puhul esineb mõni RHS § 29 lg 3 p-des 2-7 sätestatud hankemenetluse lõppemise alustest. 
RHS § 49 lg 1 annab hankijale õiguse teha põhjendatud kirjalik otsus kõigi pakkumuste tagasilükkamise kohta, kui kõigi vastavaks tunnistatud pakkumuste maksumused ületavad hankelepingu eeldatavat maksumust. Kui RHS § 49 lg 2 p 1 koostoimes RHS § 49 lg 1 p-ga 1 räägib „kõigi vastavaks tunnistatud pakkumuste“ tagasilükkamisest, siis RHS § 49 lg 2 p 2 reguleerib pelgalt „kõigi pakkumuste“ tagasilükkamist. Seega juhul, kui hankija kohaldab riigihanke selle osa suhtes, mille kohta hankelepingu sõlmimine on ebaotstarbekas või ei vasta hankija seatud riigihanke eesmärgile ilma selle osa suhtes hankelepingu sõlmimiseta, mille puhul kõigi vastavaks tunnistatud pakkumuste maksumused ületavad hankelepingu eeldatavat maksumust, RHS § 49 lg 2 p-s 2 sätestatud kõigi pakkumuste tagasilükkamise alust, ei pea hankija eelnevalt hindama vastavale riigihanke osale pakkumuse esitanud pakkujate kvalifikatsiooni ning kontrollima esitatud pakkumuste sisulist vastavust hankedokumentides sätestatud tingimustele. 
Tegemist on loogiliselt paratamatu diskretsiooniotsustusega, mille praktiline väärtus ei ole seotud vastavale osale pakkumuse esitanud pakkujate kvalifitseerimise ning pakkumuste vastavuse kontrolliga. Pakkumused kuuluvad tagasilükkamisele üksnes seetõttu, et ilma nende osade suhtes hankelepingu sõlmimiseta, mille puhul kõik vastavaks tunnistatud pakkumused ületavad hankelepingu eeldatavat maksumust, on hankelepingu sõlmimine ebaotstarbekas või ei vasta hankija seatud riigihanke eesmärgile. RHS § 49 lg 2 p-s 2 antud tagasilükkamise alus ei ole kantud vastavaks tunnistatud pakkumuste maksumusest. 
Kõigi pakkumuste tagasilükkamise põhjuseks on sellisel juhul, hankija poolt vaadates, riigi-hanke eesmärgi kättesaamatus – menetluse eesmärgipärane lõpptulemus on muutunud võimatuks, mistõttu hankija on kaotanud huvi teistes osades hankemenetluse jätkamiseks. Sellist tõlgendust toetab ka avalikus õiguses tunnustatud menetlusökonoomia ja menetluse eesmärgipärasuse põhimõte.
HMS § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse regulatsioon. Riigihankemenetlus on avalik-õiguslik erimenetlus, millekohane reeglistik sisaldub ammendavalt riigihangete seaduses. Seega on käesoleva korralduse puhul, materiaal-ses plaanis, tegemist mitte haldusaktiga HMS § 51 mõistes, vaid hankija otsusega riigihangete seaduse tähenduses. Hankija otsuse kehtivus ei ole seotud selle teatavakstegemisega ning jõustub vastuvõtmisest, mis aga ei tähenda, et hankija ei pea vastu võetud otsusest pakkujaid teavitama. Hankija teavitamiskohustuse sätestab RHS § 54 ning RHS § 121 lg 1 seob vaidlus-tustähtaja kulgemise pakkuja teadasaamisega oma õiguste rikkumisest.
3. Otsus
3.1. Riigihanke „Narva linna tänavate aastaringne hooldus“ (riigihanke viitenumber 116380) avatud hankemenetluse Põhjapiirkonnas kvalifitseerida pakkujad AS Heakorrastus (reg 10229666) ja OÜ Edise Ehitus (reg 10829001), tunnistada kvalifitseeritud pakkujate pakkumused vastavaks ning lükata kõik vastavaks tunnistatud pakkumused RHS § 49 lg 2 p 1 (selle koostoimes RHS § 49 lg 1 p-ga 1) alusel tagasi.
3.2. Riigihanke „Narva linna tänavate aastaringne hooldus“ (riigihanke viitenumber 116380) avatud hankemenetluse Lõunapiirkonnas kvalifitseerida pakkuja AS N&V (reg 10003028), tunnistada kvalifitseeritud pakkuja pakkumus vastavaks ning lükata kõik vastavaks tunnistatud pakkumused RHS § 49 lg 2 p 1 (selle koostoimes RHS § 49 lg 1 p-ga 1) alusel tagasi.
3.3. Riigihanke „Narva linna tänavate aastaringne hooldus“ (riigihanke viitenumber 116380) avatud hankemenetluse Kvartalisiseste teede põhjapiirkonnas kvalifitseerida pakkuja I.V.P.Teed OÜ (reg 11189800), tunnistada kvalifitseeritud pakkuja pakkumus vastavaks ning lükata kõik vastavaks tunnistatud pakkumused RHS § 49 lg 2 p 1 (selle koostoimes RHS § 49 lg 1 p-ga 1) alusel tagasi.
3.4. Riigihanke „Narva linna tänavate aastaringne hooldus“ (riigihanke viitenumber 116380) avatud hankemenetluse Kvartalisiseste teede lõunapiirkonnas lükata ISS EESTI AS (reg 10031220) ja Gulib OÜ (reg 10019549) pakkumused, kontrollimata eelnevalt pakkujate kvalifikatsiooni ning pakkumuste vastavust hankedokumentides sätestatud tingimustele, RHS § 49 lg 2 p 2 alusel tagasi.
4. Rakendussätted

4.1. Hankija otsus jõustub vastuvõtmisest.
4.2. Riigihanke eest vastutaval isikul teavitada käesolevast otsusest pakkujaid.

4.3. Pakkuja võib vaidlustada hankija otsuse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Riigihangete Ameti Vaidlustus-komisjonile sellekohase vaidlustuse.

